All Black-ster wil skuif na rugbyliga maak | Netwerk24
Die All Black-skrumskakel TJ Perenara oorweeg glo 'n dramatiese skuif na rugbyliga in die Australiese NRL ná die Japanse Topliga-seisoen.
Die All Black-skrumskakel TJ Perenara oorweeg dit glo om sy loopbaan in rugbyliga voort te sit. Foto: Getty Images
Perenara, wie se kontrak met die Nieu-Seelandse Rugbyunie (NZR) aan die einde van die jaar verstryk, speel tans vir die NTT Docomo Red Hurricanes.
Sy sabbatsverlof eindig wanneer die seisoen in Mei voltooi word en hy sou na verwagting later vanjaar weer in die All Black-prentjie wees. Maar rugby365 berig Perenara (29), wat 69 toetse vir Nieu-Seeland gespeel het, se kop staan Australië se kant toe, waar hy hom by Sonny Bill Williams se voormalige NRL-klub die Sydney Roosters kan aansluit.
Die All Black-legende John Kirwan het juis vroeër vandeesweek 'n beroep op die NZR gedoen om nie Perenara se kontrak te hernu nie.